Legal Document

Category: 4

Text:
28. ΝΟΜΟΘΕΤ. ΔΙΑΤΑΓΜΑ υπ' αριθ. 3039 της 6/8 Οκτ. 1954 (ΦΕΚ Α' 236) Περί ρυθμίσεως ζητημάτων λειτουργίας πρατηρίων, καφενείων κλπ. εντός Νοσηλευτικών Ιδρυμάτων και Υγειονομικών Υπηρεσιών. Άρθρον μόνον.-1.Απαγορεύεται η ανέγερσις, η ίδρυσις ή οπωσδήποτε εγκατάστασιν και λειτουργία κέντρων, αναψυκτηρίων, καφενείων, εστιατορίων, κυλικείων, κουρείων, περιπτέρων εντός οικημάτων και προαυλίων Σανατορίων και Ψυχιατρείων, λειτουργούντων εντός σχεδίου πόλεως. 2.Προκειμένου περί Σανατορίων λειτουργούντων εκτός σχεδίου πόλεως, η παρ. 1 του παρόντος ισχύει και προκειμένου να εγκατασταθή περίπτερον, κυλικείον κλπ., εντός ακτίνος 50 μέτρων εκ του περιτοιχίσματος ή του σημείου περιφράξεως του περιβόλου των. 3.Δια τα λοιπά πάσης φύσεως Υγειονομικά και Νοσηλευτικά Ιδρύματα και Υγειονομικάς Υπηρεσίας, εις ας λειτουργούσιν Ιατρεία, απαγορεύεται η ανέγερσις, ίδρυσις ή οπωσδήποτε εγκατάστασις και λειτουργία κέντρων κλπ., ως ταύτα καθορίζονται εν τη 1η παραγράφω του παρόντος, άνευ αδείας του Υπουργείου Κοινωνικής Προνοίας, κρίνοντος κατά περίπτωσιν, εκδιδομένης προτάσει της οικείας Επιτροπής του άρθρ. 22 του Α.Ν. 1324/49 "περί προστασίας και αποκαταστάσεως αναπήρων πολέμου οπλιτών και θυμάτων πολέμου", κυρωθέντος δια του Νόμ. 2487/50. 4.Αι διατάξεις του παρόντος δύνανται να έχωσιν εφαρμογήν και προκειμένου περί νοσηλευτικών και υγειονομικών ιδρυμάτων νομικών προσώπων ιδιωτικού δικαίου, εφ' όσον ήθελεν αποφασισθή τούτο υπό των διοικούντων αυτά σωμάτων. (Αντί για τις σελ. 125 - 128) Σελ. 125(α) Τεύχος 737 - Σελ. 95 Νοσηλευτικά Ιδρύματα 34.Β.α.27-28